
ROMÂNIA

JUDEȚUL TIMIȘ

ORAȘUL DETA

PRIMAR

Nr. 7827/28.07.2025
REFERAT DE APROBARE
a proiectului de hotărâre privind aprobarea documentației tehnico - economice (faza PT), a devizului general și a indicatorilor tehnico - economici pentru proiectul „Sistematizare zona Elena Ghenescu, oraș Deta, jud. Timiș”.
În conformitate cu prevederile art. 136, alin. (1) și alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, art. 6, alin. (3) și art. 30, alin. (1), lit. c) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, supun analizei și aprobării Consiliului local proiectul de hotărâre privind aprobarea documentației tehnico - economice (faza PT), a devizului general și a indicatorilor tehnico - economici pentru proiectul „Sistematizare zona Elena Ghenescu, oraș Deta, jud. Timiș”. 

Avand în vedere dezvoltarea economică şi socială durabilă a zonei rurale este indispensabil legată de îmbunătăţirea infrastructurii şi serviciilor de bază existente. În analiza nevoilor au fost identificate următoarele aspecte relevante pentru dezvoltarea spaţiului românesc:

- dezvoltarea infrastructurii de bază şi a serviciilor în zonele orașului;

- reducerea gradului de sărăcie şi a riscului de excluziune socială; 

- reducerea poluării și introducerea soluțiilor moderne pentru protecția mediului și producerii energiei prin surse alternative. 

Crearea şi modernizarea sistemelor rutiere, cicliste și pietonale constituie elemente de bază pentru comunitate. Acestea sunt necesare pentru a asigura condiţii de protecţia mediului, accesibilitate şi, în general, condiţii optime de trai.
Aceast proiect vizează reabilitarea străzii Elena Ghenescu. Conform planului de situație, strada se va împărții în două tronsoane: Tronsonul 1 (tronsonul de case) de la intersecția cu strada Ștefan cel Mare, până la începutul zonei de blocuri și Tronsonul 2 (tronsonul de blocuri) de la începutul zonei de blocuri până la prima curbă la dreapta, respectiv – lucrări rutiere: modernizare stradă, realizare locuri de parcare și trotuare în  zona Elena Ghenescu, oraș Deta, jud. Timiș”. 

Având în vedere cele expuse mai sus, cât și obiectivele programului, propun adoptarea prezentului proiect de hotărâre. 

